**ŠKOLA ZA TURIZAM, UGOSTITELJSTVO I TRGOVINU PULA**

**OBRAZLOŽENJE PRIJEDLOGA 1. IZMJENA I DOPUNA FINANCIJSKOG PLANA ZA 2022. GODINU**

**OBRAZLOŽENJE OPĆEG DIJELA FINANCIJSKOG PLANA**

**SAŽETAK DJELOKRUGA RADA**

Škola je javna ustanova koja obavlja djelatnost srednjeg školstva u skladu s aktom o osnivanju Skupštine općine Pula Klasa: 022-05/92-01/219 Ur.broj: 2168-01-93-92-4 od 9. srpnja 1992. godine i upisana je u upisnik ustanova srednjeg školstva kojeg vodi Ministarstvo znanosti i obrazovanja.

Škola ima svojstvo pravne osobe, a upisana je u sudski registar ustanova kod Trgovačkog suda u Pazinu pod matičnim brojem subjekta upisa (MB) 3981355.

Osnivač Škole je Istarska županija.

Naziv Škole je Škola za turizam, ugostiteljstvo i trgovinu.

Sjedište Škole je u Puli, Kandlerova 48.

Puni naziv Škola ističe se na zgradi njezinog sjedišta i na drugim zgradama u kojima obavlja djelatnost.

Škola može promijeniti naziv i sjedište odlukom osnivača.

Djelatnost srednjeg odgoja i obrazovanja obavlja se kao javna služba.

Djelatnost Škole je:

1. Odgoj i obrazovanje učenika u nastavnom planu i programu

1.1. hotelijersko-turistički tehničar u četverogodišnjem trajanju

1.2. komercijalist u četverogodišnjem trajanju

1.3. turističko-hotelijerski komercijalist u četverogodišnjem trajanju

1.4. konobar u trogodišnjem trajanju

1.5. kuhar u trogodišnjem trajanju

1.6. slastičar u trogodišnjem trajanju

1.7. prodavač u trogodišnjem trajanju

čijim završetkom učenik stječe srednju stručnu spremu te

1.8. pomoćni konobar u dvogodišnjem trajanju

1.9 pomoćni kuhar u dvogodišnjem trajanju

1.10. pomoćni slastičar u dvogodišnjem trajanju

1.11. sobarica u dvogodišnjem trajanju

čijim završetkom učenik stječe nižu stručnu spremu.

2. Srednje obrazovanje odraslih u nastavnom planu i programu:

2.1. hotelijersko-turistički tehničar

2.2. komercijalist

2.3. turističko-hotelijerski komercijalist

2.4. konobar

2.5. kuhar

2.6. slastičar

2.7. prodavač

čijim završetkom učenik stječe srednju stručnu spremu.

**OBRAZLOŽENJE PROGRAMA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika i podizanjem nastavnog standarda na višu razinu, poticanjem učenika na izražavanje kreativnosti, talenata i sposobnosti uključivanjem u razne aktivnosti, natjecanja, projekte, priredbe.

U cilju uključenosti učenika u rad škole organizirali smo izvannastavne aktivnosti i dodatnu te dopunsku nastavu: ŠSD LIPA– stolni tenis, odbojka, rukomet, badminton; Osnove prve pomoći i Crveni križ; Povijest-zavičajna nastava; Građanski odgoj; Studio ŠTUT – umjetnička radionica (plesno, glazbeno, likovno, fotografsko izražavanje); Glazbeno scenski sastav „Lipa“; Lipa kavana – online školski list

Rekonstrukcijom postojećeg prostora i opremanjem organizirali smo kabinetski rad te omogućili da veliki broj razrednih odjeljenja pohađa nastavu u jutarnjoj smjeni. Kabinete smo opremili LCD pametnim pločama i nabavili 24 računala kojima smo opremili još jedan kabinet informatike.

Škola radi na temelju Godišnjeg plana i programa i Školskog kurikuluma.

Od 2004. godine članovi smo Zajednice europskih hotelijersko i turističkih škola (AEHT) – Europska asocijacija hotelijerskih i turističkih škola. Ove godine je ravnateljica Orhideja Petković izabrana za predstavnicu hotelijerskih i turističkih škola Republike Hrvateske u izvršnom odboru AEHT-e.

AEHT je osnovana u svibnju 1988. godine u Strasbourgu, a danas je glavni ured u Luxembourgu. AEHT broji gotovo 400 škola iz 40 europskih zemalja. Glavni cilj je promoviranje europskih hotelijerskih i turističkih škola kroz poticanje kontakata među školama u cijeloj Europi, upoznavanje obrazovnih sustava drugih škola, njegovanje razmjene nastavnika i učenika, stvaranje boljih veza između škola i profesije, pružanja pomoći u potrazi za partnerom za međunarodne projekte, razmjena obrazovnih metoda i materijala, vještina i znanja. Sve se to postiže kroz godišnje konferencije, mnogobrojna učenička strukovna natjecanja i seminare. Također Asocijacija potiče razmjenu učenika i nastavnika, kao i obavljanje prakse u hotelima i restoranima diljem Europe.

Škola je krajem 2008. godine postala članom svjetske prestižne mreže „Škole:partneri budućnosti“ koja obuhvaća mrežu od oko 1500 škola u kojima se posebna pažnja pridaje njemačkom jeziku. Cilj projekta je senzibilizacija mladih za njemački jezik i kulturu, poticanje razumijevanja među kulturama i osnivanje međunarodne zajednice znanja i izvrsnosti. Program se realizira sredstvima Ministarstva vanjskih poslova SR Njemačke uz logističku potporu Goethe-Instituta Njemačka i Hrvatska. Učenici koriste posebno uređen multimedijalni prostor SR Njemačke u školi, pohađaju tematske radionice u organizaciji Goethe-Instituta i sudjeluju na ljetnim kampovima za mlade u SR Njemačkoj. Nastavnici se kontinuirano usavršavaju u zemlji i inozemstvu.

**ZAKONSKE I DRUGE PODLOGE NA KOJIMA SE ZASNIVAJU PROGRAMI**

Zakon o odgoju i obrazovanju NN broj 87/08,86/09,92/10,105/10,

90/11,5/12,16/12,152/14,7/17,68/18, 98/19 i 64/20

Zakon o ustanovama NN broj 76/93,29/97,47/99,35/08 i 127/19

Zakon o fiskalnoj odgovornosti NN broj 111/18

Zakon o proračunu NN 87/08, 136/12 i 15/15

Pravilnik o proračunskom računovodstvu i računskom planu NN 124/14, 115/15, 87/16, 3/18, **126/19 i 108/20.**

Upute za izradu proračuna jedinice lokalne uprave i samouprave za razdoblje 2022.-2024.

Godišnji plan i program za školsku godinu 2021./22. godinu

Školski kurikulum za školsku godinu 2021./22. godinu

**USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA**

Djelatnost Škole za turizam, ugostiteljstvo i trgovinu je ostvarivanje odgojno-obrazovnog programa u području ugostiteljstva i turizma te ekonomije, trgovine i poslovne administracije u skladu s odobrenjem Ministarstva znanosti i obrazovanja.

Škola je, u srpnju 2018., imenovana Regionalnim centrom kompetencija.

Od školske godine 2019./2020. u četverogodišnjim razrednim odjeljenjima započela je provedba Škole za život kroz kurikulume hrvatskog jezika, matematike, engleskog i njemačkog jezika.

Odluke o donošenju kurikuluma za nastavne predmete

Odluka o donošenju kurikuluma za nastavni predmet Hrvatski jezik za srednje strukovne škole na razini 4.2. u Republici Hrvatskoj, NN 10/2019, 29.1.2019.

Odluka o dopuni Odluke o donošenju kurikuluma za nastavni predmet Hrvatski jezik za srednje strukovne škole na razini 4.2. u Republici Hrvatskoj, NN 24/2019, 11.3.2019.

Odluka o donošenju kurikuluma za nastavni predmet Matematika za srednje strukovne škole na razini 4.2. u Republici Hrvatskoj, NN 10/2019, 29.1.2019.

Odluka o donošenju kurikuluma za nastavni predmet Engleski jezik za srednje strukovne škole na razini 4.2. u Republici Hrvatskoj, NN 10/2019, 29.1.2019.

 Odluka o donošenju kurikuluma za nastavni predmet Njemački jezik za srednje strukovne škole na razini 4.2. u Republici Hrvatskoj, NN 10/2019, 29.1.2019.

Školske ustanove ne donose strateške već godišnje operativne planove, Godišnji plan i program i Školski kurikulum, prema planu i programu koje je donijelo Ministarstvo znanosti i obrazovanja.

Planovi se donose za nastavnu, a ne za fiskalnu godinu. Zbog toga dolazi do odstupanja u izvršenju financijskih planova npr. pomicanje određenih aktivnosti unutar školske godine iz jednog polugodišta u drugi.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Prijedlog financijskog plana za razdoblje 2022.-2024. izrađen je temeljem odredbi Zakona o proračunu (Narodne novine, br. 87/08, 136/12 i 15/15) i Uputa Ministarstva financija za izradu prijedloga proračuna jedinica lokalne i područne (regionalne) samouprave za razdoblje 2022-2024. Prihodi i rashodi za 2022. godinu planirani su na razini podskupine (treća razina računskog plana), a projekcije prihoda i rashoda za 2023. i 2024. godinu na razini skupine (druga razina računskog plana). Donošenje financijskog plana i projekcija na ovim, manje razrađenim, razinama omogućava veću fleksibilnost u izvršavanju financijskog plana koja je nužna za efikasniju provedbu Školskog kurikuluma i Godišnjeg plana i programa Škole.

Kod izrade prijedloga financijskog plana primijenjena je ekonomska klasifikacija sukladno Pravilniku o proračunskom računovodstvu i Računskom planu (Narodne novine, br. 124/14, 115/15, 87/16, 3/18, **126/19 i 108/20**) i klasifikacija po izvorima financiranja sukladno Pravilniku o proračunskim klasifikacijama (Narodne novine, br. 26/10, 120/13 i 1/20).

Procjena prihoda za razdoblje 2022.-2024. izrađena je po izvorima financiranja i to:

opći prihodi i primici

vlastiti prihodi

prihodi za posebne namjene

pomoći

donacije

prihodi od prodaje ili zamjene nefinancijske imovine i naknada s naslova osiguranja

namjenski primici od zaduživanja

**Opći prihodi i primici** su prihodi iz državnog proračuna u okviru podskupine 636 Pomoći proračunskim korisnicima koji im nije nadležan i županijskog proračuna za financiranje redovne djelatnosti u okviru podskupine 671 Prihodi iz nadležnog proračuna za financiranje redovne djelatnosti proračunskih korisnika.

MZO financira školu za plaće i naknade plaća s doprinosima na plaće, rad iznad norme, dvokratni rad, smjenski rad, za rad s teškoćama u razvoju, mentorstvo i ostale naknade za zaposlene ugovorene kolektivnim ugovorima, županijska stručna vijeća i određene projekte.

Istarska županija kao osnivač financira decentralizirane funkcije škole sukladno Odluci o kriterijima, mjerilima i načinu financiranja decentraliziranih funkcija škole prema minimalnim standardima i to:

Prema kriteriju stvarnog izdatka: energente, prijevoz zaposlenika, zakupnine, premije osiguranja, zdravstvene preglede zaposlenika po GKU

Prema kriteriju broja učenika, broja razrednih odnosno strukovnih odjela – materijalne troškove i financijske rashode

**Vlastiti prihodi** su prihodi koji se ostvaruju obavljanjem poslova na tržištu i u tržnim uvjetima.

Osim redovnih nastavnih programa 2002. godine osnovali smo Učenički servis „Lipa“.

Škola za turizam, ugostiteljstvo i trgovinu obavlja poslove posredovanja za povremeni rad redovnih učenika srednjih škola na temelju Zakona o tržištu rada (NN 118/18), Pravilnika o obavljanju djelatnosti u svezi sa zapošljavanjem (NN br. 28/19) i Dozvole Ministarstva rada i socijalne skrbi: UP/I-102-02/02-02/08, Urbroj: 524-04/1-1-02-2 od 03.listopada 2002. godine.

Na temelju navedenog Pravilnika, redovni učenici srednjih škola mogu povremeno raditi za vrijeme zimskog, proljetnog i ljetnog odmora.

Ostali prihodi su od donacija , nadoknada šteta s osnove osiguranja, prihodi od nefinancijske imovine i ostali prihodi.

Prihodi od prodaje stambenih objekata koriste se za nabavku nove opreme i održavanje iste.

**Pomoći** su prihodi ostvareni od međunarodnih organizacija za projekte, iz proračuna koji im nije nadležan i iz državnog proračuna temeljem prijenosa EU sredstava.

**Donacije** su prihodi ostvareni od fizičkih osoba, neprofitnih organizacija, trgovačkih društava i ostalih subjekata izvan općeg proračuna.

**Prihodi za posebne namjene**

**Prihodi od prodaje nefinancijske imovine i nadoknade šteta s osnova osiguranja** čine prihodi ostvareni prodajom ili zamjenom nefinancijske imovine i naknade štete s osnova osiguranja, a mogu se koristiti za kapitalne rashode tj. za nabavu i održavanje nefinancijske imovine.

Program srednjoškolskog obrazovanja financira se iz Državnog proračuna, proračuna IŽ, projekata EU, vlastitih prihoda i donacija.

Ovaj program provoditi će se kroz sljedeće aktivnosti:

 2022. 2023. 2024.

**A220101** Materijalni rashodi

 SŠ po kriterijima 540.992 506.070 506.070

**A220102** Materijalni rashodi SŠ po

 stvarnom trošku 478.749 460.477 460.477

**A220103** Materijalni rashodi SŠ – drugi

 Izvori 6.721.261 6.504.490 6.504.490

**A220104** Plaće i drugi rashodi za zaposlene

 Srednjih škola 10.033.730 9.414.840 9.414.840 **A230101** Materijalni troškovi iznad standarda 94.235 0 0 **A230102** Županijska natjecanja 7.110 0 0

**A230135** Školsko sportsko natjecanje 1.200 1.200 1.200

**A230147** Volontarijat 114.640 114.640 114.640

**A230176** Državno natjecanje 3.000 3.000 3.000

**A230184** Zavičajna nastava 10.000 10.000 10.000

**A230199** Školska shema 24.470 20.992 20.992

**K240601** Školski namještaj i oprema 576.000 566.900 566.900

**K240604** Opremanje kabineta 15.000 15.000 15.000

**T910201** Provedba projekta KLIK-ERDF 7.266.500 21.786.200 0

**T910501** Provedba projekta KLIK-ESF 25.945.655 31.228.212 0

**T910801** Provedba projekta MOZAIK 4 167.348 0 0

**OBRAZLOŽENJE POSEBNOG DIJELA FINANCIJSKOG PLANA**

**NAZIV PROGRAMA: Redovna djelatnost srednjih škola**

**A220101-Materijalni rashodi SŠ po kriterijima-minimalni standardi**

**Opis aktivnosti** : Izvor financiranja je županijski proračun. Navedena sredstva će biti utrošena prema kriterijima , mjerilima i načinu financiranja decentraliziranih funkcija srednjih škola i učeničkih domova.

**Opći ciljevi**: Omogućiti nesmetano obavljanje nastavnog procesa i tekuće održavanje postojeće opreme radi sigurnosti učenika i zaposlenika .

**Posebni ciljevi:** financiranje troškova za normalno funkcioniranje škole uz poštivanje obveza koje proizlaze iz zakona i drugih akata (kolektivnog ugovora i drugo) kao i u cilju sigurnosti u školi

**Pokazatelji uspješnosti realizacije ciljeva:** zadovoljstvo djelatnika i učenika

**A220102 – Materijalni rashodi SŠ po stvarnom trošku**

**Opis aktivnosti** : Izvor financiranja je županijski proračun. Sredstva će se trošiti za prijevoz zaposlenika, energente(električna energija, lož ulje), zdravstvene preglede zaposlenika i osiguranje imovine i zaposlenika

**Opći ciljevi** : Omogućiti nesmetano odvijanje odgojno-obrazovnog procesa.

**Posebni ciljevi** : Učenicima i zaposlenicima omogućiti dobre uvjete kako bi što bolje obavljali svoje obveze.

**Pokazatelji uspješnosti realizacije ciljeva:** namjensko trošenje sredstava

**A220103-Materijalni rashodi - drugi izvori**

**Opis aktivnosti** : Izvor financiranja su vlastiti prihodi: učenički servis

**Opći ciljevi** : poboljšanje uvjeta rada i uspješnosti učenika

**Posebni ciljevi** :financiranje materijalnih rashoda za povećanje kvalitete nastave u Školi

**Pokazatelji uspješnosti realizacije ciljeva:** veoma dobra opremljenost Škole potrebnim sredstvima

**A220104: Rashodi za zaposlene (MZO)**

**Opis aktivnosti**: obračun plaća i materijalnih prava zaposlenika

**Opći ciljevi**: isplata plaća i materijalnih prava zaposlenicima u cilju redovnog funkcioniranja školske ustanove

**Posebni ciljevi**: poštivanje zakonskih obveza prema djelatnicima i poštivanje zadanih rokova

**Pokazatelji uspješnosti realizacije ciljeva:** isplata plaća i ostalih materijalnih prava u zadanim rokovima prema odlukama o isplati istih.

**NAZIV PROGRAMA: Program obrazovanja iznad standarda**

**A230101 – Materijalni rashodi iznad standarda**

**Opis aktivnosti** : Izvor financiranja je županijski proračun. Sredstva će se trošiti za energente (električna energija, plin lož ulje)

**Opći ciljevi** : Omogućiti nesmetano odvijanje odgojno-obrazovnog procesa.

**Posebni ciljevi** : Učenicima i zaposlenicima omogućiti dobre uvjete kako bi što bolje obavljali svoje obveze.

**Pokazatelji uspješnosti realizacije ciljeva:** namjensko trošenje sredstava

**A230102 – Županijska natjecanja**

**Opis aktivnosti** : Izvor financiranja je županijski proračun. Sredstva će se trošiti za provedbu županijskog natjecanja iz geografije

**Opći ciljevi** : Natjecanje učenika

**Posebni ciljevi** : motiviranje učenika za natjecanje

**Pokazatelji uspješnosti realizacije ciljeva:** osvojeno 1 mjesto

**A230135 – Školsko sportsko natjecanje**

**Opis aktivnosti** : Izvor financiranja HŠS

**Opći ciljevi**: natjecanje učenika

**Posebni ciljevi** : motiviranje učenika za natjecanje i usvajanje novih vještina

**Pokazatelji uspješnosti realizacije ciljeva:**  2. mjesto na svjetskom natjecanju

**A230147: Pripravništvo**

**Opis aktivnosti:** zapošljavanje mladih za stjecanje prvog radnog iskustva/pripravništvo – izvor financiranja je Hrvatski zavod za zapošljavanje

**Opći ciljevi:** osposobljavanje za samostalan rad

**Posebni ciljevi:** nakon završenog stručnog osposobljavanja korisnik će biti osposobljen za samostalan rad u školskoj ustanovi

**Pokazatelji uspješnosti realizacije ciljeva**: samostalnost u radu

**A230176 : Državno natjecanje**

**Opis aktivnosti**: izvor financiranja Agencija za strukovno obrazovanje

**Opći ciljevi**: natjecanje učenika

**Posebni ciljevi**: omogućiti učenicima razvijanje vještina i stjecanje znanja

**Pokazatelji uspješnosti realizacije ciljeva:** na državnom natjecanju WorldSkills Croatia osvojili smo 1. i 5. mjesto.

**A230184 – Zavičajna nastava**

**Opis aktivnosti** : Izvor financiranja: Istarska županija.

**Opći ciljevi** : Razvijanje kreativnosti kod učenika te podizanje svijesti o svom zavičaju.

**Posebni ciljevi** : Otkrivanje i prezentiranje posebnosti svog zavičaja .

**Pokazatelji uspješnosti realizacije ciljeva:** značajan interes učenika za sudjelovanje u projektu

**A230199 – Školska shema voća**

**Opis aktivnosti** : Izvor financiranja je APPRR-Istarska županija.

**Opći ciljevi** : Razvijanje svijesti o zdravoj prehrani kod učenika

**Posebni ciljevi** : Poboljšati prehrambene navike učenika

**Pokazatelji uspješnosti realizacije ciljeva:** zadovoljstvo učenika projektom

**K240601 – Školski namještaj i oprema**

**Opis aktivnosti** : Izvor financiranja: vlastiti prihodi

**Opći ciljevi**: Usklađivanje uvjeta održavanja nastave s državnim pedagoškim standardima.

**Posebni ciljevi** : Povećana kvaliteta nastave.

**Pokazatelji uspješnosti realizacije ciljeva:** Specijalizirane učionice su opremljene ergonomskim namještajem za kvalitetno održavanje nastave.

**K240604 – Opremanje kabineta**

**Opis aktivnosti** : Izvor financiranja: Grad Pula

**Opći ciljevi**: Usklađivanje uvjeta održavanja nastave s državnim pedagoškim standardima.

**Posebni ciljevi** : Učenicima i zaposlenicima poboljšati uvjete za izvođenje praktičnog dijela nastave.

**Pokazatelji uspješnosti realizacije ciljeva:** omogućen kvalitetan rad škole i njeno funkcioniranje te nesmetano odvijanje nastavnog procesa.

**T910201 – Provedba projekta KLIK - ERDF**

**Opis aktivnosti** : Izvor financiranja: Europski fond za regionalni razvoj

**Opći ciljevi**: stvaranje centra kompetencija sa suvremeno opremljenim i funkcionalnim učionicama koji će omogućiti rad na jednoj lokaciji i u jednoj smjeni te kabinetsku nastavu.

**Posebni ciljevi** : suvremena Škola koja sustavno i sveobuhvatno primjenjuje IKT u učenje, poučavanje i poslovanje uz osiguravanje uvjeta za uspjeh svakog pojedinog učenika kroz individualni pristup i podršku.

**Pokazatelji uspješnosti realizacije ciljeva:** provedba obrazovanja, usavršavanja i osposobljavanja u ugostiteljstvu i turizmu temeljenog na radu, a prema potrebama poslodavca.

**T910501 – Provedba projekta KLIK - ESF**

**Opis aktivnosti** : Izvor financiranja: Europski socijalni fond

**Opći ciljevi**: stvaranje centra kompetencija sa svrhom povećanja konkurentnosti hrvatskog turizma kroz unapređenje obrazovne infrastrukture i provedbu programa obrazovanja, usavršavanja i osposobljavanja ljudskih potencijala

**Posebni ciljevi** : uspostava strateške suradnje obrazovnog, javnog, privatnog i civilnog sektora. Kreiranje, razvoj i provedba suvremenih programa usavršavanja u sektoru turizma i ugostiteljstva

**Pokazatelji uspješnosti realizacije ciljeva:** izrađen strateški plan razvoja regionalnog centra kompetentnosti KLIK, izrađeni okviri za razvoj suradnje, kurikulumi, provedba praktične i teorijske nastave, kupnja specijalizirane opreme, edukacije, natjecanja učenika.

**T910801 – Pomoćnici u nastavi**

**Opis aktivnosti**: Izvor financiranja je Projekt MOZAIK 4 Nenamjenski prihodi i primici i Strukturni fondovi EU . Sredstva se troše na pomaganje učenicima da se što bolje uključe u odgojno obrazovni proces.

**Opći ciljevi** : omogućiti nesmetano odvijanje odgojno-obrazovnog procesa

**Posebni ciljevi** : Omogućiti učenicima sa poteškoćama praćenje nastavnog procesa. Pomoć nastavnicima da što kvalitetnije učenike uključe u redovno školovanje

**Pokazatelji uspješnosti realizacije ciljeva:** bolji uspjeh učenika na kraju godine i uključivanje u razredno odjeljenje.

**PROJEKCIJE KLJUČNIH VARIJABLI ZA IZRAČUN POTREBNIH SREDSTAVA**

Prijedlog 1. izmjena i dopuna financijskog plana škole za 2022. izrađen je prema realizaciji plana do 30.04.2022. i projekciji za svibanj - prosinac 2022. godine.

Projekcije za 2023. i 2024. godinu izrađene su prema financijskim pokazateljima danim u Uputama za izradu proračuna jedinica lokalne i područne (regionalne) samouprave za razdoblje 2022.-2024. godine.

Rashodi za zaposlene – bruto plaće planirane su na temelju print liste a doprinosi na bruto plaće iznose 16,50%.

Ostali rashodi za zaposlene (jubilarne nagrade, otpremnine, dar djeci i pomoći…) planirani su sukladno Temeljnom kolektivnom ugovoru za službenike i namještenike u javnim službama.

Budući da planirana dotacija Istarske županije nije dostatna za pokriće redovnih troškova dio materijalnih rashoda pokrivaju se iz vlastitih i ostalih prihoda.

Naknada troškova zaposlenima planirane su za:

službena putovanja – stručni skupovi profesora, ravnatelja, ostalih radnika, ekskurzije, natjecanja, projekti

naknade za prijevoz - sukladno TKU

stručno usavršavanje radnika

Izračun rashoda za materijal i energiju ,

Izračun rashoda za usluge: na bazi utroška do 30.04.2022. i projekciji za svibanj – prosinac 2022. godine

Izračun naknada troškova osobama izvan radnog odnosa – za učenike koji će sudjelovati na natjecanjima i projektima.

Izračun ostalih nespomenutih rashoda:

premije osiguranja – prema Odluci o početku postupka nabave usluge osiguranja

članarine – prema visini članarina u 2021. godini

pristojbe i naknade – procjena sudskih i javnobilježničkih pristojbi

Rashodi za nabavu proizvedene dugotrajne imovine planirani su prema potrebama za nabavu opreme.

**IZVJEŠTAJ O POSTIGNUTIM CILJEVIMA I REZULTATIMA PROGRAMA**

Škola ima 90 zaposlenih radnika.

U školskoj godini 2021./2022. imamo upisanih 568 učenika.

Učenike se potiče na izražavanje kreativnosti, talenata i sposobnosti kroz uključivanje u razne aktivnosti, natjecanja, manifestacija,projekata, sudjelovanja u radionicama.

Na regionalnom WorldSkills natjecanju naši su učenici izborili sudjelovanje na državnom natjecanju WorldSkills Croatia 2022.

**Učenici su na školskim i županijskim natjecanjima iz stranih jezika postigli izvrsne rezultate.**

Na školskim natjecanju iz geografije naš učenik je zauzeo prvo mjesto te se plasirao na županijsko natjecanje.

Sudjelujemo u raznim projektima: Klik-ERDF, KLIK-ESF, Goethe i na svim važnim manifestacijama Grada Pule i Istarske županije.

Surađujemo s mnogim Udrugama i vanjskim suradnicima (Školska medicina, MUP, HZJZ, HZZ).

Nastavničko vijeće pohvalilo je i nagradilo učenike koji su ostvarili zapažene rezultate u bilo kojim od aktivnosti te one koji su postigli odličan uspjeh i uzorno vladanje, pogotovo učenici završnih razreda kroz cijelo školovanje.

Zaposlenici su se stručno usavršavali na seminarima i stručnim aktivima kako bismo podizali kvalitetu nastave na što višu razinu.

Od 2012./2013. provodimo proces samovrednovanja kojim pratimo, analiziramo i preispitujemo rad s ciljem njegovog kontinuiranog razvoja. Samovrednovanje tumačimo kao temelj napretka škole, a ono počiva na međusobnom povjerenju i iskrenosti svih dionika kako bismo naš rad unaprijedili i usporedili s drugima.

Tijekom ovogodišnjeg procesa samovrednovanja utvrđene su sljedeće prednosti: sve potrebne zakonske akte donosimo na vrijeme, organizacija nastave primjerena je uvjetima u kojima škola funkcionira, nastava na daljinu uspješno je odrađena, dobra suradnja s vanjskim dionicima, sudjelovanje u brojnim projektima i aktivnostima, odlični rezultati na natjecanjima koja se se uspjela održati, računovodstvo i financije vode se učinkovito i pravovremeno te u skladu s važećim propisima, transparentnost rada ustanove.

Tijekom ove godine procesa samovrednovanja utvrđeni su sljedeći nedostaci koje treba unaprijediti i/ili riješiti: nezainteresiranost dijela učenika za rad škole, veliki broj učenika putnika i loše prometne linije, veliki broj učenika s teškoćama (9%) i nedostatan broj stručnih suradnika edukacijsko-rehabilitacijskog profila, nezainteresiranost dijela nastavnika za suradnju u području samovrednovanja i rada u projektima/aktivnostima škole, nedovoljan broj učionica i kabineta, dislociranost škole.

Analizom rezultata samovrednovanja digitalne zrelosti škola, koje je proveoCarnet 2020.godine,po svim područjima Škola je na razini (4) Digitalno napredna(samo 3 škole u RH su na 5. razini i mogu se definirati kao “digitalno zrele škole)

**PLAN RAZVOJA U ŠKOLSKOJ GODINI 2021./2022.**

Zainteresirati i uključiti učenike i njihove roditelje u život škole.

Zainteresirati i motivirati nastavnike za suradnju i edukaciju.

Integracija IKTa.

Rad na projektu KLIK- Pula (ESF i ERDF)

Nadamo se da ćemo plan u potpunosti provesti te tako unaprijediti rad i izbjeći nedostatke utvrđene proteklih godina te da će naši zajednički napori rezultirati:

* pozitivnim iskustvima učenika
* kvalitetnijim učenjem, vještinama i kompetencijama učenika
* boljim rezultatima na vanjskim ispitima
* jačom te kvalitetnijom povezanosti u kolektivu i poboljšanom motivacijom nastavnika
* timskim radom i entuzijazmom radi ostvarivanja zajedničkog cilja
* informiranošću javnosti i vanjskih suradnika o razvojnim procesima koji se događaju u školi
* Rezultati državne mature iz materinjeg i stranih jezika su zadovoljavajući, a nastojat ćemo ostvariti bolje rezultate na ispitima iz matematike.
* Nastavit ćemo pojačano djelovati na odgojnom području te individualnom pristupu učenicima kako bi svi učenici postigli odgovarajući uspjeh tijekom školovanja, a osobitu pozornost usmjerit ćemo na nadarene učenike, kroz dodatni rad te sudjelovanje na državnim i međunarodnim natjecanjima.
* Nastavit ćemo se aktivno uključivati u sve razvojne projekte Grada, Županije i države, kao i u obilježavanje bitnih datuma.
* Cilj nam je da što više naših učenika i njihovih roditelja povežemo s poslovnim subjektima, kratkoročno radi ostvarivanja stipendija, a dugoročno radi promocije ugostiteljskih i turističkih zanimanja te zaposlenja.
* Nastavit ćemo sa stručnim usavršavanjem i motiviranjem nastavnika za napredovanje te sudjelovanje na smotrama, natjecanjima i projektima kao i s integracijom IKT u učenje, poučavanje i poslovanje škole u smislu njezine sveobuhvatne i redovite primjene.

|  |
| --- |
|  KLASA: 003-06/21-02/29 URBROJ: 2168-21-22-6 Pula, 14.06.2022. |
|  |
|  |

Ravnateljica:

 Orhideja Petković